CELEX: 32022R1292
Language: sl
Date: 2022-07-22 00:00:00
Title: Izvedbena uredba Komisije (EU) 2022/1292 z dne 22. julija 2022 o spremembi Izvedbene uredbe (EU) 2021/1976 o uvedbi dokončne protidampinške dajatve in dokončnem pobiranju začasne dajatve, uvedene na uvoz monoetilen glikola s poreklom iz Združenih držav Amerike in Kraljevine Saudove Arabije

25.7.2022   
               
               
                  SL
               
               
                  Uradni list Evropske unije
               
               
                  L 196/119
               
            
         IZVEDBENA UREDBA KOMISIJE (EU) 2022/1292
         z dne 22. julija 2022
         o spremembi Izvedbene uredbe (EU) 2021/1976 o uvedbi dokončne protidampinške dajatve in dokončnem pobiranju začasne dajatve, uvedene na uvoz monoetilen glikola s poreklom iz Združenih držav Amerike in Kraljevine Saudove Arabije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 14(1) Uredbe,
         ob upoštevanju naslednjega:
         
                     (1)
                  
                  
                     Za uvoz monoetilen glikola s poreklom iz Združenih držav Amerike in Kraljevine Saudove Arabije velja dokončna protidampinška dajatev, uvedena z Izvedbeno uredbo Komisije (EU) 2021/1976 (2).
                  
               
                     (2)
                  
                  
                     Za ameriško družbo Indorama Ventures Oxides LLC, dodatna oznaka TARIC (3) C681, veljajo protidampinški ukrepi za sodelujoče nevzorčene proizvajalce izvoznike, uvedeni z Izvedbeno uredbo (EU) 2021/1976.
                  
               
                     (3)
                  
                  
                     Družba Indorama Ventures (Oxide & Glycols) LLC, ki je povezana z družbo Indorama Ventures Oxides LLC, je 7. marca 2022 Komisijo obvestila, da želi izvažati monoetilen glikol v Unijo, in zaprosila za potrditev, da bi lahko bila upravičena do stopnje protidampinške dajatve, ki se uporablja za njeno povezano družbo Indorama Ventures Oxides LLC, ker ni bila vključena v Prilogo k Izvedbeni uredbi (EU) 2021/1976.
                  
               
                     (4)
                  
                  
                     Komisija je v okviru prvotne preiskave pregledala informacije, ki jih je predložila družba Indorama Ventures (Oxide & Glycols) LLC, in je lahko preverila, da je Indorama Ventures (Oxide & Glycols) LLC povezana z družbo Indorama Ventures Oxides LLC in v obdobju prvotne preiskave ni izvažala monoetilen glikola v Unijo.
                  
               
                     (5)
                  
                  
                     Ker družba Indorama Ventures Oxides LLC ni bila vzorčena, je Komisija opozorila, da za družbo, za katero velja tehtana povprečna stopnja dajatve, ni bila določena nobena individualna stopnja.
                  
               
                     (6)
                  
                  
                     Glede na premisleke iz zgornjih uvodnih izjav je Komisija menila, da je primerno spremeniti Prilogo k Izvedbeni uredbi (EU) 2021/1976 in dodati družboIndorama Ventures (Oxide & Glycols) LLC z enako dodatno oznako TARIC C681, kot se uporablja za njeno povezano družbo Indorama Ventures Oxides LLC.
                  
               
                     (7)
                  
                  
                     Dodatna oznaka TARIC C681, ki je bila prej dodeljena družbi Indorama Ventures Oxides LLC, bi se morala od 7. marca 2022 uporabljati tudi za družbo Indorama Ventures (Oxide & Glycols) LLC.
                  
               
                     (8)
                  
                  
                     Ukrepi, predvideni s to uredbo, so v skladu z mnenjem Odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            
               1.   Spremeni se Priloga k Izvedbeni uredbi (EU) 2021/1976:
               
                  
                              „Združene države Amerike
                           
                           
                              Indorama Ventures Oxides LLC
                           
                           
                              C681“
                           
                        
               se nadomesti z
               
                  
                              „Združene države Amerike
                           
                           
                              Indorama Ventures Oxides LLC;
                              Indorama Ventures (Oxide & Glycols) LLC
                           
                           
                              C681“
                           
                        
            
            
               2.   Dodatna oznaka TARIC C681, ki je bila prej dodeljena družbi Indorama Ventures Oxides LLC, se od 7. marca 2022 uporablja tudi za družbo Indorama Ventures (Oxide & Glycols) LLC.
            
            
               3.   Od 7. marca 2022 se vse dokončne dajatve, plačane na uvoz izdelkov, ki jih proizvaja družba Indorama Ventures (Oxide & Glycols) LLC, ki presegajo protidampinško dajatev, določeno v členu 1(2) Izvedbene uredbe (EU) 2021/1976 za družbo Indorama Ventures Oxides LLC, povrnejo ali odpustijo v skladu z veljavno carinsko zakonodajo.
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 22. julija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2021/1976 z dne 12. novembra 2021 o uvedbi dokončne protidampinške dajatve in dokončnem pobiranju začasne dajatve, uvedene na uvoz monoetilen glikola s poreklom iz Združenih držav Amerike in Kraljevine Saudove Arabije (UL L 402, 15.11.2021, str. 17).
         
            (3)  Integrirana tarifa Evropske unije.